stanford-oval/wikipedia huggingface dataset:
Pölkkyruoho

| Pölkkyruoho |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheobionta
Kladi::  Siemenkasvit Spermatophyta
Kladi::  Koppisiemeniset
Kladi::  Aitokaksisirkkaiset
Kladi::  Rosidit
Lahko::  Brassicales
Heimo::  Ristikukkaiskasvit Brassicaceae
Suku::  Pölkkyruohot Turritis
Laji::  glabra
Kaksiosainen nimi
 Turritis glabra  L. 
Synonyymit
 Arabis glabra (L.) Bernh. 
Katso myös
   Pölkkyruoho Wikispeciesissä   Pölkkyruoho Commonsissa 
Infobox OKNimi-testi OK: 
Pölkkyruoho eli ketopölkkyruoho (Turritis glabra, syn. Arabis glabra) on kaksivuotinen pitkäpalkolaji. Ensimmäisenä vuonna se kasvattaa matalan lehtiruusukkeen, toisena vuonna pystyn kukkavarren.
Ulkonäkö ja koko

Kukkavarsi voi olla metrin korkuinen. Koko kasvi on sinivihreänsävyinen ja ohuen vahamaisen kerroksen peitossa.
Kukassa on neljä kapeaa, 3–6 mm pitkää vaaleankeltaista terälehteä ja neljä verholehteä.
Levinneisyys ja kasvupaikat

Pölkkyruohoa esiintyy Keski-Euroopasta Siperiaan ulottuvalla vyöhykkeellä ja samoilla leveysasteilla Pohjois-Amerikassa.
Suomessa laji on alkuperäinen maan eteläosissa, pohjoisempana muinaistulokas.
Aiheesta muualla

Pinkka, Lajintuntemuksen oppimisympäristö: Pölkkyruoho (Turritis glabra)
Luontoportti: Pölkkyruoho (Arabis glabra)
Pohjolan kasvien pauloissa: Turritis glabra – pölkkyruoho, ketopölkkyruoho
ITIS: Turritis glabra (englanniksi)
Flora of China: Turritis glabra (englanniksi)
Päivägekot

| Päivägekot |
| --- | --- |
 Madagaskarinpäivägekko (Phelsuma madagascariensis)
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Liskot Sauria
Heimo::  Gekot Gekkonidae
Suku::  Päivägekot Phelsuma  Gray, 1825
Lajit 
 Phelsuma edwardnewtonii  Phelsuma guentheri  Phelsuma guimbeaui  Phelsuma laticauda  Madagaskarinpäivägekko (Phelsuma madagascarensis) 
Katso myös
   Päivägekot Wikispeciesissä   Päivägekot Commonsissa 
Infobox OKNimi-testi OK: 
Päivägekot (Phelsuma) ovat kirkkaan vihreitä sademetsissä eläviä gekkoja. Tähän sukuun kuuluu viisi lajia, joista madagaskarinpäivägekko (P. madagascariensis) on suosittu lemmikkieläin.
Koko ja ulkonäkö

Päivägekkoja on eri kokoisia. Jotkin ovat alle 10-senttisiä ja jotkin yli 20 cm pitkiä. Kaikkia päivägekkoja yhdistää vihreä väritys. Niillä on myös punaisen sävyisiä raitoja.
Ravinto

Päivägekot syövät pääasiassa erilaisia hyönteisiä, mutta myös makeat hedelmät maistuvat gekoille.
Rajahaudan venesatama

Venesataman alue Letonniemen suunnasta.
Rajahaudan venesatama on Oulussa Rajakylän kaupunginosassa sijaitseva veneilysatama. Satama sijaitsee noin kuuden kilometrin päässä keskustasta pohjoiseen, Perämeren sivulahdesta Kuivasmerestä itään pistävällä Rajahaudan lahdella, Letonniemen suojelualueen kaakkoispuolella.
Satamassa on  253 venepaikkaa, nosto- ja huoltolaituri sekä veneluiska. Satama on venepaikkojen määrällä mitattuna Pateniemen suuralueen suurin venesatama. Venesataman pohjoispuolella sijaitsee myös Rajahaudan yleinen uimaranta. Satamaan johtaa nimellissyvyydeltään 1,8 metrin syvyiseksi luodattu viitoitettu veneväylä.
Rautala

Rautala on muun muassa seuraavien suomalaisten henkilöiden sukunimi:
Aku Rautala (oik. August Ripatti, 1896–1931), työläiskirjailija
Emil Rautala (1883–1948), taidemaalari
Lauri Rautala (1890–1926), näyttelijä ja koomikko
Martta Rautala (s. 1996), pika- ja aitajuoksija
Rina Rautala (s. 1994), salibandyn pelaaja
Sanni Rautala, sulkapalloilija.
Muita merkityksiä

Aki Rautala, Hannu Salaman käyttämä salanimi
| --- | --- |
: Tällä täsmennyssivulla luetellaan henkilöitä, joilla on sama sukunimi.
Pyöräily kesäolympialaisissa 1976

Pyöräily
Vuoden 1976 kesäolympialaisten pyöräily järjestettiin 18. heinäkuuta – 24. heinäkuuta 1976 Montrealissa, Kanadassa. Tämä oli 18. kerta kun laji oli mukana olympialaisten ohjelmassa. Mukana oli 295 osanottajaa 49 eri maasta. Tapahtumia oli kuusi. Kaikki tapahtumat pidettiin ainoastaan miehille.
Mitalistit > Ratapyöräily

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Aika-ajo |  Klaus-Jürgen Grünke |  Michel Vaarten |  Niels Fredborg |
| Sprintti |  Anton Tkáč |  Daniel Morelon |  Jürgen Geschke |
| Takaa-ajo |  Gregor Braun |  Herman Ponsteen |  Thomas Huschke |
| Joukkuetakaa-ajo |  Länsi-Saksa Peter Vonhof Gregor Braun Hans Lutz Günther Schumacher |  Neuvostoliitto Viktor Sokolov Vladimir Osokin Aleksandr Perov Vitali Petrakov |  Yhdistynyt kuningaskunta Ian Hallam Ian Banbury Michael Bennett Robin Croker |
Mitalistit > Maantiepyöräily

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Maantieajo |  Bernt Johansson |  Giuseppe Martinelli |  Mieczysław Nowicki |
| Joukkueaika-ajo |  Neuvostoliitto Aavo Pikkuus Valeri Tšaplygin Anatoli Tšukanov Vladimir Kaminski |  Puola Ryszard Szurkowski Tadeusz Mytnik Mieczysław Nowicki Stanisław Szozda |  Tanska Jørn Lund Verner Blaudzun Gert Frank Jørgen Hansen |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Länsi-Saksa | 2 | 0 | 0 | 2 |
| 2. |  Neuvostoliitto | 1 | 1 | 0 | 2 |
| 3. |  Itä-Saksa | 1 | 0 | 2 | 3 |
| 4. |  Ruotsi | 1 | 0 | 0 | 1 |
| 4. |  Tšekkoslovakia | 1 | 0 | 0 | 1 |
| 6. |  Puola | 0 | 1 | 1 | 2 |
| 7. |  Belgia | 0 | 1 | 0 | 1 |
| 7. |  Ranska | 0 | 1 | 0 | 1 |
| 7. |  Italia | 0 | 1 | 0 | 1 |
| 7. |  Alankomaat | 0 | 1 | 0 | 1 |
| 11. |  Tanska | 0 | 0 | 2 | 2 |
| 12. |  Yhdistynyt kuningaskunta | 0 | 0 | 1 | 1 |
Raija Julkunen

Raija Julkunen (s. 1944 Varkaus) on suomalainen yhteiskuntatieteilijä. Hän on yhteiskuntatieteiden tohtori ja yhteiskuntapolitiikan dosentti sekä lehtori emerita Jyväskylän yliopistossa.
Julkusen erityisaloja ovat hyvinvointivaltion ja työelämän tutkimus. Hänet palkittiin Vuoden kellokkaana 1992. Julkunen osallistui presidenttifoorumiin syyskuussa 2009.
Tuotantoa

Hyvinvointivaltio käännekohdassa.  Tampere:  Vastapaino, 1992.  ISBN 951-9066-49-7.
Hullua rakkautta ja sopimustohtoreita.  Jyväskylän yliopisto, 2004.  ISBN 952-5591-00-X.  Teoksen verkkoversio.
Kuka vastaa?: hyvinvointivaltion rajat ja julkinen vastuu.  Helsinki:  Stakes, 2006.  ISBN 951-33-1858-3.
Uuden työn paradoksit: keskusteluja 2000-luvun työprosess(e)ista.  Tampere:  Vastapaino, 2008.  ISBN 978-951-768-218-3.
Sukupuolen järjestykset ja tasa-arvon paradoksit.  Tampere:  Vastapaino, 2010.  ISBN 978-951-768-368-5.
Muuttuvat hyvinvointivaltiot: eurooppalaiset hyvinvointivaltiot reformoitavina.  Jyväskylän yliopisto, 2017.  ISBN 978-951-39-7259-2.  Teoksen verkkoversio.
Rautaperseajo

Rautaperseajo on moottoripyörällä suoritettava kestävyysajo, jossa ajetaan 24 tunnin aikana vähintään 1 000 mailia eli 1 609 km. Ajosuoritus aloitetaan ja päätetään kirjallisella todistajien lausunnolla ja polttoainetankkauksella, lisäksi ajon aikana kerätään todisteeksi ajosta huoltoasemien tankkauskuitit reitin kulmapisteissä, joiden mukaan määritetään matkan virallinen pituus kartta-ohjelmiston avulla. Ajoreitin ja ajon suoritusajankohdan voi vapaasti valita. Ajosuoritusten tarkastamisesta vastaa Suomessa IBAF (Iron Butt Association Finland ry). Vuosittain hyväksyttyjä ajosuorituksia kirjataan Suomessa n. 800.
IBA Finlandin hyväksymät ajosuoritukset

SS1000selvennä (1 000 mailia 24 tunnissa)
SS1600K (1 600 km 24 tunnissa)
SS1000 Finland (1 000 mailia 24 tunnissa käyden kahdeksassa tunnetussa suomalaisessa kohteessa)
SS1000 Historic20Fin (Erikoisajon reitti seuraa Mikko Sanin vuonna 1997 suorittamaa historian ensimmäistä rautaperseajoa Suomessa)
SS1000 Vuosiajo 2012, 2013, 2014, 2015, 2016, 2017, 2018, 2019, 2020, 2021 (Vuosittain vaihtuva SS1000 ajosuoritus)
SS2000K (2 000 km 24 tunnissa)
SS2000 (2 000 mailia 48 tunnissa)
SS2000 Finland (2 000 mailia 48 tunnissa käyden Suomen äärilaidoilla)
SS3000 (3 000 mailia 72 tunnissa)
SS3000 Baltic, SS3000 Baltic-Rus (3 000 mailia 72 tunnissa kiertäen Itämeren ympäri)
SS5000K (5 000 kilometriä 72 tunnissa)
SS5000 (5 000 mailia 120 tunnissa)
10/10 ths (10 000 mailia 240 tunnissa)
20/20 ths (20 000 mailia 480 tunnissa)
GN 72 (Gibraltarilta Nordkappiin 72 tunnissa tai päinvastoin)
BB1500 (1 500 mailia 36 tunnissa)
BB1500 Gold (1  500 mailia 24 tunnissa)
BB1500 Finland (1  500 mailia 36 tunnissa käyden 19 maakuntapääkaupungissa)
BB2500K (2 500 km 36 tunnissa)
BB3000K (3 000 km 36 tunnissa)
BB2500K Gold (2 500 km 24 tunnissa)
BB3000 Gold (3 000 mailia 48 tunnissa)
IBAF Rally (IBA Finland pisteajo ralli)
Aiheesta muualla

IBA Finland kotisivut
Päivänsalo

Päivänsalo on suomalainen sukunimi, joka otettiin vuonna 1906 Helander-nimen tilalle.
Tunnettuja Päivänsaloja

B. H. Päivänsalo (1875–1933), pappi, poliitikko, kirjailija
Martti Päivänsalo (s. 1945), tietokirjailija, luterilainen kristinuskon puolustaja
Olavi Päivänsalo (1916–1984), pappi, kirjailija, B. H. Päivänsalon poika
Paavo Päivänsalo (1918–2004), kasvatustieteen professori, B. H. Päivänsalon poika
Veikko Päivänsalo (1903–1978), pappi, kristillinen järjestöjohtaja ja kirjailija, B. H. Päivänsalon poika
| --- | --- |
: Tällä täsmennyssivulla luetellaan henkilöitä, joilla on sama sukunimi.
Raimo Tienhaara

Raimo Anthoni ”TeeHoo” Tienhaara (s. lokakuu 1957) on suomalainen rikollinen, joka kokosi 1980-luvulla ja 1990-luvun alussa huumekaupoilla ja kiristyksillä kymmenien miljoonien markkojen omaisuuden. Iltalehti on luonnehtinut Tienhaaraa Suomen pelätyimmäksi rikolliseksi.
Huumeliiga

Tienhaara on kuuden laudaturin ylioppilas.
Tienhaaran ja hänen pikkuveljensä Raine Bruno Tienhaaran (nyk. Raine Sievälä) huumeliiga toimi 1990-luvun alkuvuosiin asti. Kesäkuussa 1993 Helsingin käräjäoikeus tuomitsi Raimo Tienhaaran huumausainerikoksista 9,5 vuoden pituiseen vankeusrangaistukseen ja Raine Tienhaaran 10 vuoden vankeusrangaistukseen. Tienhaaraa epäiltiin lisäksi vuosina 1991 ja 1992 tapahtuneista Helsingin veroviraston räjäytysten toimeksiannosta, mutta syyttäjä Jarmo Rautakoski ei löytänyt häntä vastaan riittävästi näyttöä. Helsingin hovioikeus vahvisti Tienhaarojen vankeustuomiot maaliskuussa 1994.
Vankeusaika

Vankila-aikana Tienhaaraa kuvailtiin johtajaksi, joka hallitsi osastoaan tai osastoja pelolla, rahalla ja huumeilla. Keskusrikospoliisi epäili hänen olleen vankilasta käsin osallisena vuoden 1995 Pasilan poliisitalon autopommi-iskuun, mutta tässäkään tapauksessa todisteet eivät riittäneet syytteiden nostamiseen.
Tienhaara laati vankilassa kostolistan muutamista poliiseista sekä yllytti naispuolisen asianajajan törkeään pahoinpitelyyn. Helsingin käräjäoikeus tuomitsi 31. lokakuuta 1997 Tienhaaran 9 vuoden vankeusrangaistukseen muun muassa uusista huumausainerikoksista sekä kostoiskuista. Tuomiossa oli mukana Helsingin huumepoliisin päällikön Jari Aarnion kotiin joulukuussa 1996 tehty kranaatti-isku, jonka aitoudesta on myöhemmin esitetty epäilyjä. Helsingin hovioikeus kovensi Tienhaaran rangaistusta 11 vuodeksi vankeutta syyskuussa 1998. Tienhaara kiisti suurimman osan syytteistä ja väitti, että hänen lähin apurinsa ilmiantoi hänet vallanhalun vuoksi. Keskeinen osa Tienhaaran vankila-ajan uusista rikosepäillyistä pohjautui Tienhaaran lähipiiriin kuuluneen Ismo Kähkösen ilmiantoihin.
Tienhaara joutui jälleen oikeuden eteen 23. lokakuuta 2001, jolloin hänelle luettiin Helsingin käräjäoikeudessa syyte törkeästä koronkiskonnasta. Hänen epäiltiin junailleen vankilasta 150 000 markan lainanannon, jossa rahat lainanneelta naiselta vaadittiin laittoman korkeaa kymmenen prosentin kuukausikorkoa. Käräjäoikeus hylkäsi syytteen 29. marraskuuta, koska oikeudessa ei kyetty näyttämään, että Tienhaara olisi ollut edes tietoinen rahojensa lainaamisesta ennen kuin vuotta jälkeenpäin.
Tienhaara vapautui vankilasta kiirastorstaina 2006. Vankeusaikanaan hän ei päässyt kertaakaan lomille.
Pihlajamäen huumejuttu

Lokakuussa 2011 Helsingin käräjäoikeus vangitsi Tienhaaran todennäköisin syin epäiltynä törkeästä huumausainerikoksesta. Maaliskuussa 2012 syyttäjä vaati käräjäoikeudessa Tienhaaralle 13 vuoden vankeutta törkeistä huumausainerikoksista. Käräjäoikeus tuomitsi 15. kesäkuuta 2012 Tienhaaran 11,5 vuodeksi vankeuteen lukuisista törkeistä huumausainerikoksista. Samassa eli niin sanotussa Pihlajamäen huumejutussa tuomittiin vankeusrangaistuksiin myös 30-vuotias Jarkko Hänninen (10 vuotta vankeutta), 56-vuotias Timo Hovi (10 vuotta vankeutta), 28-vuotias Kari Ruishalme (6 vuotta vankeutta) sekä 56-vuotias Hannu Ruishalme (5 vuotta ja 3 kuukautta vankeutta). Tapauksessa oli ostettu virolaiselta henkilöltä muun muassa ekstaasia, hasista ja amfetamiinia, jotka oli piilotettu useisiin eri maastokätköihin ja kaupattu sitten eteenpäin.
Helsingin hovioikeus piti Tienhaaran vankeustuomion ennallaan 22. helmikuuta 2013.
Rauno Söderholm

Rauno Söderholm (21. joulukuuta 1951 Helsinki – 30. toukokuuta 2010 Helsinki) oli suomalainen kirjailija, runoilija, filosofi sekä politiikan tutkija.
Hän oli perustamassa ja toimitusjohtajana Kustannus Oy Harppuunassa, joka julkaisi useiden kirjailijoiden teoksia.
Teokset

Stadin klappit (1986)
Rakkauden löylyssä (1995)
Kirjailijan osmansolmu (1996)
Vielä julkaisemattomia runokirjoja
Julkaisemattomia tutkimuksia ja romaaneja
Pyöräily kesäolympialaisissa 1972

Pyöräily
Vuoden 1972 kesäolympialaisten pyöräily järjestettiin 29. elokuuta – 7. syyskuuta 1972 Münchenissä, Saksassa. Tämä oli 17. kerta kun laji oli mukana olympialaisten ohjelmassa. Mukana oli 359 osanottajaa 54 eri maasta. Tapahtumia oli seitsemän. Kaikki tapahtumat pidettiin ainoastaan miehille.
Mitalistit > Ratapyöräily

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Aika-ajo |  Niels Fredborg |  Danny Clark |  Jürgen Schütze |
| Sprintti |  Daniel Morelon |  John Nicholson |  Omar Pkhak'adze |
| Tandem |  Neuvostoliitto Vladimir Semenets Igor Tselovalnikov |  Itä-Saksa Jürgen Geschke Werner Otto |  Puola Andrzej Bek Benedykt Kocot |
| Takaa-ajo |  Knut Knudsen |  Xaver Kurmann |  Hans Lutz |
| Joukkuetakaa-ajo |  Länsi-Saksa Günther Schumacher Jürgen Colombo Günter Haritz Udo Hempel |  Itä-Saksa Uwe Unterwalder Thomas Huschke Heinz Richter Herbert Richter |  Yhdistynyt kuningaskunta William Moore Michael Bennett Ian Hallam Ronald Keeble |
Mitalistit > Maantiepyöräily

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Maantieajo |  Hennie Kuiper |  Clyde Sefton | Ei pronssimitalistia* |
| Joukkueaika-ajo |  Neuvostoliitto Valeri Jardi Gennadi Komnatov Valeri Lihatšov Boris Šukov |  Puola Ryszard Szurkowski Edward Barcik Lucjan Lis Stanisław Szozda | Ei pronssimitalistia** |
* Espanjalainen Jaime Huélamo hylättiin dopingtestien jälkeen, koska häneltä oli saatu positiivinen tulos niketamidin käytöstä.
** Alankomaan joukkue hylättiin dopingtestien jälkeen, koska Aad van den Hoekilta oli saatu positiivinen tulos niketamidin käytöstä.
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Neuvostoliitto | 2 | 0 | 1 | 3 |
| 2. |  Länsi-Saksa | 1 | 0 | 1 | 2 |
| 3. |  Tanska | 1 | 0 | 0 | 1 |
| 3. |  Ranska | 1 | 0 | 0 | 1 |
| 3. |  Alankomaat | 1 | 0 | 0 | 1 |
| 3. |  Norja | 1 | 0 | 0 | 1 |
| 7. |  Australia | 0 | 3 | 0 | 3 |
| 8. |  Itä-Saksa | 0 | 2 | 1 | 3 |
| 9. |  Puola | 0 | 1 | 1 | 2 |
| 10. |  Sveitsi | 0 | 1 | 0 | 1 |
| 11. |  Yhdistynyt kuningaskunta | 0 | 0 | 1 | 1 |
Ray Goulding

Raymond Walter Goulding (20. maaliskuuta 1922 Lowell, Massachusetts – 24. maaliskuuta 1990) oli yhdysvaltalainen koomikko, joka muistetaan parhaiten koomikkopari Bob ja Rayn toisena osapuolena.
Ray Goulding on nimetty sekä NAB Hall of Fameen että Radio Hall of Fameen.
Aiheesta muualla

Ray Goulding Internet Movie Databasessa. (englanniksi)
Rakkaustarina (täsmennyssivu)

Rakkaustarina voi tarkoittaa seuraavia:
rakkaustarina, romanttiseen kirjallisuuteen kuuluva teos, romanttinen draama- tai komediaelokuva tms.
Rakkaustarina (Love Story), Arthur Hillerin ohjaama menestyselokuva vuodelta 1970
”Rakkaustarina” (Love Story), Francis Lain tunnussävelmä elokuvasta Rakkaustarina
Rakkaustarina, Seija Simolan albumi vuodelta 1971
Rakkaustarina, Paula Koivuniemen studioalbumi vuodelta 1984
”Rakkaustarina”, Paula Koivuniemen musiikkikappale vuodelta 1984
Rakkaustarina, Mika Pohjosen albumi vuodelta 1997
”Rakkaustarina”, Jukka Kuoppamäen säveltämä, sanoittama ja levyttämä kappale vuodelta 1997
”Rakkaustarina”, Janne Hurmeen levyttämä kappale vuodelta 1999
”Rakkaustarina”, Aki Samulin levyttämä kappale vuodelta 2020.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rakkaustarina”, voi hakea sivunnimihaulla, laajalla sivunnimihaulla tai tekstihaulla.
Renato De Sanzuane

| Mitalit> Maa:   Italia.Miesten vesipallo. Olympialaiset  | Mitalit> Maa:   Italia.Miesten vesipallo. Olympialaiset  | Mitalit> Maa:   Italia.Miesten vesipallo. Olympialaiset  | Maa:   Italia> Miesten vesipallo. |
| --- | --- | --- | --- |
|  Pronssia | Helsinki 1952 |  |  |
| EM-kilpailut  | EM-kilpailut  | EM-kilpailut  |  |
|  Pronssia | Torino 1954 |  |  |
Renato De Sanzuane (5. maaliskuuta 1925 Venetsia – 23. kesäkuuta 1986 Mestre) oli italialainen vesipalloilija ja olympiamitalisti.
De Sanzuane kuului Italian olympiapronssia voittaneeseen joukkueeseen Helsingissä 1952.
Red Green

Red Green (12. joulukuuta 1899 – 25. heinäkuuta 1966) oli kanadalainen jääkiekkoilija. Hän oli pelipaikaltaan vasen laitahyökkääjä. Green pelasi kuusi kautta NHL:ssä seuroissa Hamilton Tigers, New York Americans ja Boston Bruins. Hän voitti Stanley Cupin vuonna 1929 Bostonin paidassa.
Red Auerbach

Red Auerbach.
Arnold Jacob ”Red” Auerbach (20. syyskuuta 1917 – 28. lokakuuta 2006) oli yhdysvaltalainen koripallovalmentaja. Hän oli alansa maineikkaimpia nimiä ja pääsi Basketball Hall of Fameen jo vuonna 1969.
Auerbach syntyi New Yorkin Brooklynissä. Hänen isänsä oli venäjänjuutalainen maahanmuuttaja Hyman ja äitinsä amerikkalainen Marie o.s. Thompson.
Auerbach oli alun perin pelaaja mutta ei yltänyt toivotunlaiseen menestykseen ja aloitti valmennustyön ammatikseen vuonna 1941. Hän liittyi myöhemmin toisen maailmansodan aikana Yhdysvaltain laivastoon, mikä ei mainittavammin haitannut hänen uraansa; hän pääsi 1950-luvun alussa Boston Celticsin päävalmentajaksi. Hän voitti Celticsin päävalmentajana yhdeksän mestaruutta vuosina 1957 ja 1959−1966.
Valmennustyöt jo lopetettuaan Auerbach toimi yhä joukkueensa puheen- ja varapuheenjohtajana. Hän julkaisi uransa aikana seitsemän kirjaa. Kuoleman 89-vuotiaana Washington DC:ssä aiheutti sydänkohtaus.
Aiheesta muualla

Kuvia tai muita tiedostoja aiheesta Red Auerbach Wikimedia Commonsissa
Boston Celtics – NBA:n mestari 1957
6 Bill Russell ·
14 Bob Cousy ·
15 Tom Heinsohn ·
16 Jack Nichols ·
17 Andy Phillip ·
18 Jim Loscutoff ·
19 Arnie Risen ·
20 Dickie Hemric ·
21 Bill Sharman ·

23 Frank Ramsey ·
29 Lou Tsioropoulos

Päävalmentaja Red Auerbach
Rafaela Seppälä

Rafaela Violet Maria Seppälä (s. 22. syyskuuta 1954 Helsinki) on Sanoman pääomistajia ja Lehtikuvan entinen toimitusjohtaja.
Ura

Seppälä opiskeli valtio- ja yhteiskuntatieteitä Pariisissa ja valmistui Columbian yliopiston journalistikoulusta New Yorkista vuonna 1976. Ennen siirtymistään Helsinki Median palvelukseen vuonna 1998 Seppälä työskenteli kuvatoimittajana ja toimittajana Agence France-Pressellä, Le Figarossa, UPI:ssa ja Ilta-Sanomissa. Seppälä oli Lehtikuvan toimitusjohtaja 2001–2004. Seppälä on ollut Sanoman hallituksen jäsen vuodesta 2008. Seppälä on toiminut myös hyväntekeväisyystehtävissä, esimerkiksi Sydäntutkimussäätiön ja Lasten ja nuorten säätiön hallituksissa.
Luottamustehtäviä

Kiasman Tukisäätiön perustajajäsen ja ensimmäinen puheenjohtaja
Guggenheim Helsingin Tukisäätiön hallituksen jäsen sekä Guggenheim Helsinkiin -yhdistyksen perustaja ja hallituksen puheenjohtaja
Elo-säätiön hallituksen jäsen
Yksityiselämä

Seppälän vanhemmat olivat suurlähettiläs Richard Rafael Seppälä ja Patricia Seppälä (o.s. Erkko). Hän on Robin Langenskiöldin sisarpuoli ja Aatos Erkon sisarentytär. Seppälä oli naimisissa galleristi Kaj Forsblomin kanssa marraskuuhun 2021 asti, jolloin Helsingin käräjäoikeus vahvisti heidän avioeronsa. Seppälällä on kaksi lasta aiemmasta liitosta. Toinen heistä on elokuvaohjaaja Alex Noyer, jonka isä  on ranskalainen kuvataiteilija Denis Paul Noyer.
Aiheesta muualla

Lehtikuvan johtaja uskoo kuvien voimaan HS.fi.  22.9.2004.
Saarikoski, Sonja: Suomineito aksentilla Ylioppilaslehti. 12.12.2014.
Reaction

| Reaction Rebbie Jackson |
| --- | --- | --- |

Studioalbumin tiedot
 Äänitetty : 1985–1986
 Julkaistu: 9. maaliskuuta 1986
 Tuottaja(t): David ”Pic” Coneley, Reggie Lucas
 Tyylilaji: R&B, pop, new jack swing
 Kesto: 42.01
 Levy-yhtiö: Columbia Records
Rebbie Jacksonin muut julkaisut
| Centipede 1984 | Reaction 1986 | R U Tuff Enuff 1988 |
Reaction on Rebbie Jacksonin toinen studioalbumi, joka julkaistiin vuonna 1986. Se sisältää muun muassa duetot Robin Zanderin ja Isaac Hayesin kanssa.
Kappaleet

Reaction – 5.39
Ain’t No Way to Love – 4.15
Ticket to Love – 4.48
You Don’t Know What You’re Missing – 3.51
You Send the Rain Away – 4.59 (ft. Robin Zander)
If You Don’t Call (You Don’t Care) – 5.11
Always Wanting Something – 4.27
Tonight I’m Yours – 4.16 (ft. Isaac Hayes)
Lessons (In the Fine Art of Love) – 4.37
Aiheesta muualla

Reaction discogs.com-sivustolla
Renato Brito Cunha

| Mitalit> Maa:   Brasilia.Miesten koripallo (valmentajana). Olympialaiset  | Mitalit> Maa:   Brasilia.Miesten koripallo (valmentajana). Olympialaiset  | Mitalit> Maa:   Brasilia.Miesten koripallo (valmentajana). Olympialaiset  | Maa:   Brasilia> Miesten koripallo (valmentajana). |
| --- | --- | --- | --- |
|  Pronssia | Tokio 1964 |  |  |
| AM-kilpailut  | AM-kilpailut  | AM-kilpailut  |  |
|  Kultaa | Brasilia 1984 |  |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Caracas 1983 |  |  |
Renato Miguel Gaia Brito Cunha oli brasilialainen koripallovalmentaja.
Brito Cunha valmensi Brasilian miesten maajoukkueen olympiapronssille Tokiossa 1964, neljänneksi Méxicon kesäolympialaisissa 1968, yhdeksänneksi Los Angelesin kesäolympialaisissa 1984, Amerikan mestariksi Brasiliassa 1984 ja Pan-Amerikan kisojen hopealle vuonna 1983. Hän valmensi myös Brasilian naisten maajoukkuetta ja voitti kummankin sukupuolen Etelä-Amerikan mestaruuden sekä naisten Pan-Amerikan kisojen kultamitalin.
Brito Cunha kuoli 94-vuotiaana 5. toukokuuta 2020.
Renato Bruson

Renato Bruson
Renato Bruson (s. 13. tammikuuta 1936) on italialainen oopperalaulaja, äänialaltaan baritoni. Hän opiskeli musiikkia Padovassa ja debytoi roolilla Trubaduurissa vuonna 1961.
Bruson on myöhemmälläkin urallaan niittänyt mainetta lähinnä Verdin rooleilla, mutta tulkinnut myös muiden muassa Donizettia ja verismiä.
Bruson teki ensiesiintymisensä Metropolitan-oopperassa vuonna 1969, La Scalassa 1972, Covent Gardenissa 1975 ja Wienin valtionoopperassa 1978.